User:Sorimos/契丹文字資料/LUF

漢文墓誌
故保義軍節度、同中書門下平章事、判奉先軍節度使事、廣陵郡王墓誌銘并序

樞密承旨、銀青崇祿大夫、檢校尚書右僕射、行左拾遺、驍騎尉張嗣復奉勑撰

皇兄故保義軍節度使、同中書門下平章事、廣陵郡王，以重熙二十二年歲次癸巳，六月二庚午日薨于治所. 享年六十有二. 皇帝篤鴒原之立愛，嗟鳳幹之彫陰. 思極哀榮，用崇典禮. 詔濟州刾史孫文式持節監護喪事. 扵是備羽葆輅車之飾，用斾常蕭[簫】鼓之儀，導王之神柩，以其年八月十二日戊申，附葬于軋陵之西麓. 且有中旨，俾摭遺芬，式揚終古之恩也. 夫大和炳靈，王氣宜精. 承帝室之多慶，冠宗藩之上英. 綟黻綠車，顯名王之貴；琱戈玈矢，居方伯之榮者，王實有焉. 王諱宗教，字希古，實孝成皇帝之諸孫，孝貞皇太叔之胤子. 母曰蕭氏，故渤海聖王孫女遲女娘子也. 王機神高朗，宇韻宏坦. 敏従政而多裕，樂為善而秉彝. 歧嶷含章，聯達著美. 星潢稟潤，靈派本殊. 天駟呈材，奇蹤自遠. 開泰八年，始授王子郎君將軍. 太平初，改授始平軍節度. 五年，南面林牙. 循東周之舊制，通達友邦；擢西楚之茂材，端居辤禁. 七年，出領彰國軍節度使. 俄換崇義節制. 重熙元年，遷天德軍節度使. 三之治其政如一，環封飲惠，載路興謠. 七年，人為南面契丹諸行宮副部署，明年，轉都部署、同中書門下平章事. 時朝議以挹婁古壤，肅慎荒陬，思得懿親，以綏遐俗. 十年，授東北路達領將軍. 再歲，徵拜宣徽使. 十四年，出知忠順軍節度使事. 董戎關域，屢宣方邵之勳. 謨謨廟堂，登贊臯夔之職. 十五年，拜左夷离畢. 其年冬，遷授大內惕隱. 十七年，特封廣陵郡王. 未幾，改遼興軍節度使. 翌歲，判興中府. 二十一年，移鎮顯州. 王荷兩朝分爵之恩，承二紀展親之寵. 洎領是鎮，益施精力. 親奉蒸嘗，致虔於聖寢. 無捨蚤夜，盡智於公家. 積勞成痾，靡登脩數. 嗚呼哀哉！．王所娶夫人蕭氏，姓古只·涅里袞相公女. 閨風蕙振，壹德金貞. 忍違偕老之期，自固靡它之誓. 有子二人：長曰祟骨德，右千牛衛大將軍. 次曰鐵离，右千牛衛將軍. 肯構象賢，聿興先閥. 垂櫜典衛，並列通班. 女二人：長曰特每，適於國舅突德太師男信陵郎君婦. 次曰胡覩古，適於國舅阿沒郎君男控骨里太尉婦. 惟王體星嶽之上靈，挺龜河之儁格. 孝友仁義，咸謂生知. 溫恭惠和，率為性近. 冝乎！永綏吉祿，克享遐年. 追歧薛之前歡，樹閒平之茂業. 噫！重玄匪慭. 景命不融. 茲所以軫萎哲之長懷，發殲良之永歎者也. 臣屬文非敏，昧學是慙. 承詔震惶，謹為銘曰：帝室勃興，宗英閒出. 麟趾馳名，龍章挺質. 既從外傅，歷居祟秩. 兩総民圖，七司戎律. 爵峻王封，位隆台席. 天不慭遺，人有斯疾. 頹嶽靡待，閱川長畢. 宸宁增悲，邦儀備物. 攢翣棽漓，騰葭蕭瑟. 安彼厚夜，臨茲遠日. 鶴弔空傷，烏占協吉. 雙表峨峨，新阡鬱鬱. 吁嗟廣陵，永居此室.

契丹文墓誌
(1)

(2)

(3)

(4)

(5)

(6)

(7)

(8)

(9)

(10)

(11)

(12)

(13)

(14)

(15)

(16)

(17)

(18)

(19)

(20)

(21)

(22)

(23)

(24)

(25)

(26)

(27)

(28)

(29)

(30)

(31)

(32)

(33)

(34)

(35)

(36)